Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu tuote-eritelmän muun kuin vähäisen muutoksen hyväksymistä koskevan hakemuksen julkaiseminen

(2023/C 41/13)

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla kolmen kuukauden kuluessa tästä julkaisemisesta.

SUOJATUN ALKUPERÄNIMITYKSEN TAI SUOJATUN MAANTIETEELLISEN MERKINNÄN TUOTE-ERITELMÄN MUUN KUIN VÄHÄISEN MUUTOKSEN HYVÄKSYMISTÄ KOSKEVA HAKEMUS

Asetuksen (EU) N:o 1151/2012 53 artiklan 2 kohdan ensimmäisen alakohdan mukainen muutoksen hyväksymistä koskeva hakemus

”Pesca e Nettarina di Romagna”

EU-nro: PGI-IT-1535-AM02 – 15.9.2020

SAN ( ) SMM (X)

1. Hakijaryhmä ja oikeutettu etu

Consorzio di Tutela Pesca e Nettarina di Romagna I.G.P. [Pesca e Nettarina di Romagna PGI:n suojaamisesta vastaava yhdistys] Via Béla Bartók 29/G 44124 – Ferrara

P. +39 0532904511

F. +39 0532904521

Varmennettu sähköpostiosoite: consorziopesca@registerpec.it

Consorzio di Tutela Pesca e Nettarina di Romagna I.G.P. on 14.10.2013 annetun maa- ja metsätalousministeriön asetuksen (decreto) nro 12511 13 §:n 1 momentin nojalla oikeutettu muutoshakemuksen tekemiseen.

2. Jäsenvaltio tai kolmas maa

Italia

3. Eritelmän kohta, jota / kohdat, joita muutos koskee

☐ Tuotteen nimi

☒ Tuotteen kuvaus

☒ Maantieteellinen alue

☒ Alkuperätodisteet

☒ Tuotantomenetelmä

☒ Yhteys maantieteelliseen alkuperään

☒ Merkinnät

☒ Muu (Tarkistukset; artikloiden järjestys ja otsikot)

4. Muutoksen/muutosten tyyppi

☒ Rekisteröidyn SAN:n tai SMM:n tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

☐ Rekisteröidyn SAN:n tai SMM:n, jonka yhtenäistä asiakirjaa (tai vastaavaa) ei ole julkaistu, tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

5. Muutos/muutokset

Tuotteen kuvaus

Tuote-eritelmän 2 artiklan 1 kohdassa oleva lajikeluettelo

”Pesca di Romagna” keltaiset lajikkeet: Maycrest, Spring Lady, Sprinbelle, Springcrest, Suncrest, Royal Glory, Royal Gem, Dixired, Flavorcrest, Glohaven, Merril Gem Free 1, Redhaven, Royal Majestic, Royal Time, Rich Lady, Maria Marta, Summer Rich, Grenat, Elegant Lady, Fayette, Royal Summer, Royal Lee, Royal Pride, Romestar, Symphonie, Mercil (tai O’Henry), Zainori (tai Kaweat); valkoiset lajikkeet: Iris Rosso, Maria Bianca, Tendresse (tai Joulie), Duchessa d’Este, Rossa di San Carlo, Zaidaso (tai Kewina).

sekä

””Nettarina di Romagna” keltaiset lajikkeet: Early Sungrand, Maygrand, Laura, Ambra, Maillara (tai Big Ben), Nectaprima, Noracila, Flavortop, Indipendence, Maria Emilia, Maria Laura, Spring Red, Weimberger, Big Top (tai Zaitabo), Guerriera, Alitop, Honey Blaze, Romagna Big, Fantasia, Maria Aurelia, Nectaross, Stark Red Gold, Venus, Sweet Red, Sweet Lady, Morsiani 90, Honey Royal, Honety Glo’, Romagna Gold; valkoiset lajikkeet: Silver King, Caldesi 2000, Nectarmagie, Silver Giant, Maillarmagic, Necta Perle, Romagna 3000, Romagna Red.”

on muutettu seuraavaan muotoon:

”Persikka: Varhaiset keltaiset lajikkeet Bordò, Coraline (tai Monco), Crimson Lady, Dixired, Flavorcrest, Maycrest, Merril Gem Free 1, Rich May, Royal Gem, Royal Glory, Royal Majestic, Royal Time, Ruby Rich, Sagittaria, Spring Lady, Sprinbelle, Springcrest, Sugar Time; Keskimyöhäiset ja myöhäiset keltaiset lajikkeet: Azurite, Corindon, Diamond Princess, Elegant Lady, Fayette, Glohaven, Grenat, Maria Marta, Mercil (tai O’Henry), Plusplus, Redhaven, Rich Lady, Rome Star, Royal Estate, Royal Jim, Royal Lee, Royal Pride, Royal Summer, Royal Sweet, Summer Rich, Suncrest, Sweet Dream, Sweet Henry, Symphonie, Vista Rich, Zainori (tai Kaweah), Zee Lady; Varhaiset valkoiset lajikkeet: Greta, Iris Rosso, Monsolle, Patty; Keskimyöhäiset ja myöhäiset valkoiset lajikkeet: Duchessa d’Este, Ivory Sun, Maria Bianca, Maura, Regalsnow (tai Maperla), Rosa del West, Rossa di San Carlo, Star Princess, Snow Lady, Tendresse (tai Joulie), Zaidaso (tai Kewina). Nektariini: Varhaiset keltaiset lajikkeet: Alice, Ambra, Ara, Big Haven, Carene, Early Sungrand, Extreme Beauty, Gartairo, Garofa, Laura, Maillara (tai Big Bang), Maria Emilia, Maygrand, Nectaprima, Noracila, Rebus 028, Weimberger; Keskimyöhäiset ja myöhäiset keltaiset lajikkeet: Alma, Alma 2, Alexa, Amiga, Alitop, August Red, Big Top (tai Zaitabo), Diamond Ray, Dorabelle, Doracile, Dulcis, Dulciva, Early Zee, Fairlane, Fantasia, Febe, Flavortop, Gea, Guerriera, Honey Blaze, Honey Glo, Honey Kist, Honey Royale, Indipendence, Lady Erika, Late Fair, Luciana, Maria Aurelia, Maria Carla, Maria Laura, Max, Max 7, Monrené, Morsiani 60, Morsiani 90, Nectareine, Nectaross, Orine, Orion, Pit Lane, Pit Stop, Red Fair, Romagna Big, Romagna Giant, Romagna Gold, Romagna Lady, Romagna Queen, Romagna Summer, September Bright, Spring Red, Stark Red Gold, Sweet Lady, Sweet Red, Venus, Western Red; Varhaiset valkoiset lajikkeet: Caldesi 2000, Garcica, Romagna Red, Romagna Star, Silver King, Turquoise; Keskimyöhäiset ja myöhäiset valkoiset lajikkeet: Caldesi 2020, Maillarmagie (tai Magique), Majestic Pearl, Nectarmagie, Nectaperle, Romagna 3000, Romagna Bright, Romagna Sweet, Romagna Top, Silver Giant, Silver Star, Sandine, Tourmaline, Zephyr.”

Muutoksella saatetaan ajan tasalle ja laajennetaan niiden lajikkeiden valikoimaa, joita voidaan käyttää. Tämä johtuu siitä, että alalle tulee jatkuvasti uusia lajikkeita, sekä tarpeesta varmistaa suojatun maantieteellisen merkinnän saaneen tuotteen saatavuus. Siksi on lisätty uusia lajikkeita, jotka on useimmiten kehitetty aiemmista tai vanhoista lajikkeista. Lajikkeiden valikoiman laajentaminen mahdollistaa myös sadonkorjuuajan pidentämisen, mikä tarkoittaa, että tuotetta on kuluttajien saatavilla nykyistä enemmän ja pidempään.

Muutos vaikuttaa tiivistelmän 4.2 kohtaan ja vastaavaan yhtenäisen asiakirjan 3.2 kohtaan.

Tuote-eritelmän 2 artiklaan on lisätty seuraava kohta:

”Pesca e Nettarina di Romagna -hedelmien tuotannossa on sallittua käyttää muita lajiketutkimuksista saatuja persikkalajikkeita, jos kokeellisella ja asiakirja-aineistolla osoitetaan, että tuotteen tuotantomenetelmä ja hedelmän laatuominaisuudet ovat tämän tuote-eritelmän mukaiset. Tällaisten lajikkeiden käytöstä Pesca e Nettarina di Romagna -hedelmien tuotantoon on ilmoitettava ennakolta maa- ja metsätalous- sekä elintarvikeministeriölle, joka voi tätä varten pyytää valvonnasta vastaavalta tai muulta elimeltä teknistä lausuntoa.”

Tätä muutosta esitetään, jotta voidaan vastata tuottajien tuleviin tarpeisiin, jotka liittyvät tieteelliseen tutkimukseen perustuvien uusien lajikkeiden käyttöönottoon, sekä varmistaa, että Pesca e Nettarina di Romagna -hedelmien alkuperäiset ominaisuudet säilytetään edelleen ottaen huomioon se, että kyseisestä lajista kehitetään jatkuvasti uusia lajikkeita.

Muutos vaikuttaa tiivistelmän 4.2 kohtaan ja vastaavaan yhtenäisen asiakirjan 3.2 kohtaan.

Tuote-eritelmän 6 artiklan 1 kohdassa oleva seuraava tuotantoaluetta koskeva teksti:

”Kulutukseen saatettaessa Pesca di Romagna -persikalla on oltava seuraavat ominaisuudet: Keltaiset lajikkeet koko: vähimmäishalkaisija 67 mm, mikä vastaa 21 cm:n ympärysmittaa; sokeripitoisuus: (Brix-asteikolla mitattuna) vähintään 11; epikarppi, muoto ja keskipaino vastaavat asianomaisten lajikkeiden keskiarvoja. valkoiset lajikkeet koko: vähimmäishalkaisija 67 mm, mikä vastaa 21 cm:n ympärysmittaa; sokeripitoisuus: (Brix-asteikolla mitattuna) vähintään 11; epikarppi, muoto ja keskipaino vastaavat asianomaisten lajikkeiden keskiarvoja.”

sekä

”Kulutukseen saatettaessa Nettarina di Romagna -nektariinilla on oltava seuraavat ominaisuudet:

a) keltaiset lajikkeet epikarppi: sileä; koko: vähimmäishalkaisija 67 mm, mikä vastaa 21 cm:n ympärysmittaa; sokeripitoisuus: (Brix-asteikolla mitattuna) vähintään 11; maku, muoto ja keskimääräinen vähimmäispaino vastaavat asianomaisten lajikkeiden keskiarvoja.

b) valkoiset lajikkeet epikarppi: sileä; koko: vähimmäishalkaisija 67 mm, mikä vastaa 21 cm:n ympärysmittaa; sokeripitoisuus: (Brix-asteikolla mitattuna) vähintään 11; maku, muoto ja keskimääräinen vähimmäispaino vastaavat asianomaisten lajikkeiden keskiarvoja.”

on yhdistetty ja siirretty tuote-eritelmän 2 artiklaan:

”Laatuominaisuudet:

Kulutukseen saatettaessa Pesca e Nettarina di Romagna -hedelmillä on oltava seuraavat ominaisuudet:

Varhaiset keltaiset ja valkoiset lajikkeet

— Vähimmäiskoko A: vähimmäishalkaisija 67 mm, mikä vastaa 135 gramman vähimmäispainoa;

— Sokeripitoisuus: (Brix-asteikolla mitattuna) vähintään 9,5;

— Epikarppi ja muoto vastaavat asianomaisten lajikkeiden keskiarvoja.

Keskimyöhäiset ja myöhäiset keltaiset ja valkoiset lajikkeet

— Vähimmäiskoko A: vähimmäishalkaisija 67 mm, mikä vastaa 135 gramman vähimmäispainoa;

— Sokeripitoisuus: (Brix-asteikolla mitattuna) vähintään 11;

— Epikarppi ja muoto vastaavat asianomaisten lajikkeiden keskiarvoja.”

Tekstin rakenteen parantamiseksi katsottiin aiheelliseksi tehdä ero varhaisten ja toisaalta keskimyöhäisten ja myöhäisten lajikkeiden välillä. Tämä erottelu vaikuttaa sokeripitoisuutta koskevaan parametriin, joka varhaisemmassa vaiheessa korjatuissa lajikkeissa ei saavuta keskimyöhäisten ja myöhäisten lajikkeiden tasoa. Lisäksi mainitaan hedelmien vähimmäispainoa koskeva parametri, joka vastaa muita tuote-eritelmään jo sisältyviä ja nykyisten kaupan pitämisen vaatimusten mukaisesti ilmoitettavia kokoparametreja. Muutoksen tarkoituksena on täsmentää tuotteen vähimmäiskokoja. Lisäksi kaikki laatuominaisuuksia määrittävät parametrit on siirretty tuote-eritelmän 6 artiklasta 2 artiklaan, joten kaikki tuotteen ominaisuudet esitetään samassa artiklassa.

Muutos vaikuttaa tiivistelmän 4.2 kohtaan ja vastaavaan yhtenäisen asiakirjan 3.2 kohtaan.

Tuote-eritelmän 2 artiklaan on lisätty seuraava teksti:

”Hedelmiä voidaan käyttää myös jalostukseen. Lisäksi ja yksinomaan jalostettaessa on mahdollista käyttää myös hedelmiä, jotka täyttävät kaikki tuote-eritelmän vaatimukset lukuun ottamatta niitä, jotka koskevat hedelmien kokoa ja muotoa. Myös vähäinen pintavaurio on sallittu, jos se ei vaikuta hedelmien laatuun ja säilyvyyteen. Tällaisia hedelmiä ei saa myydä loppukuluttajalle.”

Tämä muutos mahdollistaa myös sellaisten hedelmien jalostamisen, jotka ovat kooltaan tai muodoltaan virheellisiä, vaikka ne on tuotettu ja kasvatettu kaikkien tuote-eritelmän määräysten mukaisesti. Sellaisten hedelmien jalostus, jotka eivät ole terveitä eivätkä tuote-eritelmän mukaisia, on kuitenkin kielletty.

Muutos vaikuttaa tiivistelmän 4.2 kohtaan ja vastaavaan yhtenäisen asiakirjan 3.2 kohtaan.

Maantieteellinen alue

Tuote-eritelmän 3 artiklassa oleva seuraava tuotantoaluetta koskeva teksti

”Pesca di Romagnan tuotantoalue käsittää persikanviljelyyn soveltuvat Emilia Romagnan alueet, ja se määritellään seuraavasti:

1) Seuraavat kunnat Ferraran maakunnassa: Argenta, Cento, Codigoro, Massa Fiscaglia, Poggio Renatico, Portomaggiore, S. Agostino, Tresigallo, Voghiera;

2) Seuraavat kunnat Bolognan maakunnassa: Borgo Tossignano, Budrio, Casalfiumanese, Castelguelfo, Castenaso, Fontanelice, Granarolo dell’Emilia, Imola, Medicina, Minerbio, Molinella, Mordano;

3) Seuraavat kunnat Forlìn maakunnassa: Bertinoro, Castrocaro Terme, Cesena, Cesenatico Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliaria, Montiano, Predappio, Roncofreddo, Sant’Arcangelo, Savignano sul Rubicone;

4) Seuraavat kunnat Ravennan maakunnassa: Alfonsine, Bagnacavallo, Bagnara di Romagna, Brisignella, Casola Valsenio, Castelbolognese, Cervia, Conselice, Cotignola, Faenza, Fusignano, Lugo, Massalombarda, Ravenna, Riolo Terme, Russi, S.Agata sul Santerno, Solarolo.”

sekä

”Nettarina di Romagnan tuotantoalue käsittää persikanviljelyyn soveltuvat Emilia Romagnan alueet, ja se määritellään seuraavasti:

1) Seuraavat kunnat Ferraran maakunnassa: Argenta, Cento, Codigoro, Massa Fiscaglia, Poggio Renatico, Portomaggiore, S. Agostino, Tresigallo, Voghiera;

2) Seuraavat kunnat Bolognan maakunnassa: Borgo Tossignano, Budrio, Casalfiumanese, Castelguelfo, Castenaso, Fontanelice, Granarolo dell’Emilia, Imola, Medicina, Minerbio, Molinella, Mordano;

3) Seuraavat kunnat Forlìn maakunnassa: Bertinoro, Castrocaro Terme, Cesena, Cesenatico Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliaria, Montiano, Predappio, Roncofreddo, Sant’Arcangelo, Savignano sul Rubicone;

4) Seuraavat kunnat Ravennan maakunnassa: Alfonsine, Bagnacavallo, Bagnara di Romagna, Brisignella, Casola Valsenio, Castelbolognese, Cervia, Conselice, Cotignola, Faenza, Fusignano, Lugo, Massalombarda, Ravenna, Riolo Terme, Russi, S.Agata sul Santerno, Solarolo.”

on oikaistu ja sitä on täydennetty seuraavasti:

”3 artikla Tuotantoalue Pesca e Nettarina di Romagna -hedelmien tuotantoalue käsittää persikanviljelyyn soveltuvat Emilia Romagnan alueet, ja se määritellään seuraavasti: 1) Seuraavat kunnat Ferraran maakunnassa: Argenta, Cento, Codigoro, Copparo, Ferrara Fiscaglia – loc. Massa Fiscaglia, Poggio Renatico, Portomaggiore, Terre del Reno – loc. S. Agostino, Tresignana – loc. Tresigallo, Voghiera. 2) Seuraavat kunnat Bolognan maakunnassa: Borgo Tossignano, Budrio, Casalfiumanese, Castel Guelfo di Bologna, Castenaso, Fontanelice, Granarolo dell’Emilia, Imola, Medicina, Minerbio, Molinella, Mordano. 3) Seuraavat kunnat Forlì-Cesenan maakunnassa: Bertinoro, Castrocaro Terme e Terra del Sole, Cesena, Cesenatico, Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliana, Montiano, Predappio, Roncofreddo, Savignano sul Rubicone. 4) Seuraavat kunnat Ravennan maakunnassa: Alfonsine, Bagnacavallo, Bagnara di Romagna, Brisighella, Casola Valsenio, Castel Bolognese, Cervia, Conselice, Cotignola, Faenza, Fusignano, Lugo, Massa Lombarda, Ravenna, Riolo Terme, Russi, Sant’Agata sul Santerno, Solarolo. 5) Seuraavat kunnat Riminin maakunnassa: Santarcangelo di Romagna.”

Muutokset ovat tarpeen kirjoitusvirheiden korjaamiseksi, eräiden paikannimien tarkistamiseksi sekä uusien kuntien lisäämiseksi jäljempänä kuvatulla tavalla.

Massa Fiscaglian, S. Agostinon ja Tresigallon kuntien nimet on korvattu uusilla nimillä: Fiscaglia – loc. Massa Fiscaglia, Terre del Reno – loc.S. Agostino ja Tresignana – loc. Tresigallo.

Nämä tarkistukset ovat tarpeen, jotta voidaan ottaa huomioon tammikuun 2014 ja tammikuun 2019 välisenä aikana toteutetuista kuntaliitoksista aiheutuneet muutokset. Muutokset eivät vaikuta alkuperäalueeseen sinällään.

Nimi ”Forlìn maakunta” on korvattu nimellä ”Forlì-Cesenan maakunta”, koska maakunnan nimi muutettiin 6. maaliskuuta 1992 annetulla asetuksella nro 252.

Santarcangelo di Romagnan kunta, joka oli edelleen osa Forlìn maakuntaa, on nyt merkitty edellä mainitulla asetuksella nro 252/1992 perustetun Riminin maakunnan luetteloon.

Lisäksi kuntien Castelguelfo, Castrocaro Terme, Modigliaria, Brisignella, Castelbolognese, Massalombarda ja S. Agata sul Santerno nimet on korvattu oikeilla nimillä: Castel Guelfo di Bologna, Castrocaro Terme e Terra del Sole, Modigliana, Brisighella, Castel Bolognese, Massa Lombarda ja Sant’Agata sul Santerno.

Tällaisten tuote-eritelmän kirjoitusvirheiden korjaukset eivät siis muuta alkuperäaluetta.

Alkuperäalueeseen on lisätty Ferraran maakunnassa sijaitsevat Ferraran ja Copparon kunnat.

Tarkoituksena on muodostaa yhtenäinen maantieteellinen tuotantoalue. Ferraran ja Copparon kunnat sijaitsevat tuote-eritelmän jo kattamien kuntien vieressä ja rajoittuvat niihin, mutta ennen kaikkea niillä on pitkä ja kunniakas persikoiden ja nektariinien viljelyperinne, jota on perinteisesti harjoitettu niiden alueella. Koska ne ovat tuotantoalueeseen jo kuuluvien alueiden vieressä, ne ovat samankaltaisia niin ympäristöominaisuuksiltaan kuin viljelytekniikoiltaan.

Muutos vaikuttaa tiivistelmän 4.3 kohtaan ja vastaavaan yhtenäisen asiakirjan 4 kohtaan.

Alkuperätodisteet:

Alkuperätodisteiden laatimismenettelyn päivittäminen

Eritelmän 5 artiklassa olevat, hedelmiä ”Pesca di Romagna” ja ”Nettarina di Romagna” koskevat seuraavat kohdat:

”Emilia Romagnan alue vastaa sen tarkistamisesta, että 4 artiklassa vahvistetut tekniset ehdot täyttyvät. Pesca di Romagna -persikoiden tuotantoon soveltuvat persikkatarhat kirjataan rekisteriin, joka laaditaan, saatetaan ajan tasalle ja julkaistaan vuosittain. Jäljennöstä rekisteristä säilytetään kaikissa tuotantoalueeseen kuuluvissa kunnissa. Maa- ja metsätalous- sekä elintarvikeministeriö ilmoittaa rekisteröintiä, vuosittaisia tuotantoilmoituksia sekä tuotteiden varmennuksia koskevat menettelyt, joiden tarkoituksena on varmistaa, että kyseisellä maantieteellisellä merkinnällä varustettuja vuosittain hyväksyttäviä ja kaupan pidettäviä tuotteita valvotaan asianmukaisesti ja riittävästi.”

sekä

”Emilia Romagnan alue vastaa sen tarkistamisesta, että 4 artiklassa vahvistetut tekniset ehdot täyttyvät. Nettarina di Romagna -nektariinien tuotantoon soveltuvat persikkatarhat kirjataan rekisteriin, joka laaditaan, saatetaan ajan tasalle ja julkaistaan vuosittain. Jäljennöstä rekisteristä säilytetään kaikissa tuotantoalueeseen kuuluvissa kunnissa. Maa- ja metsätalous- sekä elintarvikeministeriö ilmoittaa rekisteröintiä, vuosittaisia tuotantoilmoituksia sekä tuotteiden varmennuksia koskevat menettelyt, joiden tarkoituksena on varmistaa, että kyseisellä maantieteellisellä merkinnällä varustettuja vuosittain hyväksyttäviä ja kaupan pidettäviä tuotteita valvotaan asianmukaisesti ja riittävästi.”

on poistettu ja korvattu eritelmän 4 artiklassa seuraavasti:

”4 artikla Alkuperätodisteet Kaikkia tuotantovaiheita valvotaan rekisteröimällä tulevat ja lähtevät määrät. Tuotteen jäljitettävyys varmistetaan merkitsemällä ne maarekisterilohkot, joilla tuotetta viljellään, sekä tuottajien ja pakkaajien tiedot 7 artiklassa tarkoitetun valvontaelimen ylläpitämiin luetteloihin ja ilmoittamalla tuotantomäärät valvontaelimelle. Valvontaelin valvoo tuote-eritelmän ja asianomaisen valvontasuunnitelman mukaisesti kaikkia kyseisiin rekistereihin merkittyjä luonnollisia ja oikeushenkilöitä.”

Muutos on tarpeen, jotta teksti olisi yhdenmukainen nykyisten valvontajärjestelmien kanssa, sillä nykyisen version kuvauksessa viitataan menetelmiin ja välineisiin, joita ei enää ole olemassa. Sitä on päivitetty sekä numeroinnin (nykyinen tuote-eritelmän 4 artikla) että sisällön osalta asetuksen (EU) N:o 1152/2012 perusteella. Tuote-eritelmän noudattamista koskevat tarkastukset tarkastaa itse asiassa ministeriön nimeämä valvontaelin eikä alueviranomaiset. Tämä muutos ei vaikuta yhtenäiseen asiakirjaan.

Tuotantomenetelmä:

Tuotantomenetelmään tehdyt muutokset koskevat sekä persikoita että nektariineja.

Muutokset koskevat nykyisen tuote-eritelmän 4 artiklaa, josta tulee uuden numeroinnin myötä 5 artikla.

Eritelmän uusi 5 artikla (Tuotteen tuotantomenetelmä) on jaettu kahteen osaan:

5.1 Maaperä- ja ilmasto-olosuhteet ja 5.2 Viljelytekniikat

Näin mukautettuna artiklassa kuvataan teknisiä vaiheita aiempaa tarkemmin.

Tuote-eritelmän 4 artiklan virke

”Kastelu, lannoitus ja muut viljelyyn liittyvät toimenpiteet on suoritettava Emilia Romagnan alueen toimivaltaisten viranomaisten vahvistamien yksityiskohtaisten sääntöjen mukaisesti.”

on poistettu.

Kyseessä on edellytys, joka kaikkien tilojen on täytettävä. Sääntelyn kehitys ja tiettyjen vaatimusten sitovuus merkitsevät sitä, että tietyt kriteerit täyttyvät joka tapauksessa. Sen vuoksi sitä ei tarvitse mainita tuote-eritelmässä.

Viljelytekniikoiden osalta seuraava teksti:

”Sallitut istutusvälit ovat yleisen käytännön mukaisia, ja uusien tarhojen istutustiheys saa olla enintään 2 000 taimea hehtaaria kohti. Sallitut vakiokasvatustavat on kehitetty kolmioksaisen vaso emiliano -kasvatustavan ja sen muunnosten pohjalta. Sallitut tukilankamenetelmät ovat viuhka-,”Y”- ja pystylatvusmenetelmä sekä niiden muunnokset.”

on muotoiltu uudelleen seuraavasti:

”Sallitut istutusvälit ovat yleisen käytännön mukaisia, ja istutustiheys saa olla enintään 2 000 taimea hehtaaria kohti. Sallitut vakiokasvatustavat on kehitetty kolmioksaisen vaso emiliano- ja vaso ritardato -kasvatustavan sekä näiden muunnosten pohjalta. Sallitut tukilankamenetelmät ovat viuhka-,”Y”- ja pystylatvusmenetelmä sekä niiden muunnokset.”

Erityinen viittaus uusiin viljelmiin on poistettu, koska se on tarpeeton. Seikkaperäisyyden vuoksi on täsmennetty myös vaso ritardato -menetelmä, vaikka kaikki kasvatustavat ovatkin jo sallittuja.

Tuote-eritelmän 4 artiklan virke

”Viljelymenetelmiin on kuuluttava vähintään talvileikkaus ja leikkaus kasvukaudella kasvien tarpeiden mukaan.”

on poistettu.

Leikkaamista koskeva osa on poistettu, koska kyseessä on jo noudatettava edellytys. Koska hyviä viljelykäytäntöjä sovelletaan kaikissa yhteyksissä, katsottiin, ettei asiaa ollut tarpeen tarkentaa lisäämällä tarpeettomia lisätietoja.

Viljelytekniikoiden osalta virke

”Enimmäistuotos on kaikkien sallittujen lajikkeiden osalta 35 000 kilogrammaa hehtaaria kohti.”

on korvattu seuraavasti:

”Kun kyseessä ovat varhaiset lajikkeet, enimmäistuotos on kaikkien sallittujen lajikkeiden osalta 35 000 kilogrammaa hehtaaria kohti. Kun kyseessä ovat keskimyöhäiset ja myöhäiset lajikkeet, enimmäistuotos on kaikkien sallittujen lajikkeiden osalta 50 000 kilogrammaa hehtaaria kohti.”

Enimmäistuotannon osalta katsottiin aiheelliseksi erottaa toisistaan varhaiset ja toisaalta keskimyöhäiset ja myöhäiset lajikkeet. Varhaislajikkeiden tuotanto on pysynyt muuttumattomana 35 000 kilogrammassa hehtaaria kohden.

Keskimyöhäisten ja myöhäisten lajikkeiden enimmäistuotannoksi on vahvistettu 50 000 kilogrammaa hehtaaria kohden. Eritelmässä jo määrättyjen istutusmenetelmien, kuten pystylatvusmenetelmä, avulla on helppo saavuttaa 50 000 kilogramman tuotanto hehtaaria kohden. Nämä määrät eivät vaikuta millään tavoin hedelmien laatuun; laatunäkökohtien suojelemiseksi on asetettu enimmäisraja.

Tuote-eritelmän 4 artiklan virke

”Emilia Romagnan alue vahvistaa vuosittain 15. päivään toukokuuta mennessä edellä mainittujen sääntöjen rajoissa ja kasvukauden vaihtelut sekä viljelyn ympäristöedellytykset huomioon ottaen ohjeellisen keskimääräisen yksikkökohtaisen tuotantomäärän kullekin 2 artiklassa tarkoitetulle lajikkeelle.”

on poistettu.

On hyvä huomata, että Emilia Romagnan alue ei ole koskaan pitänyt tarpeellisena vahvistaa ohjeellista keskimääräistä tuotantoa, vaikka sillä olisi siihen mahdollisuus tämän lausekkeen nojalla. Sen vuoksi ohjeellista keskimääräistä yksikkötuotantoa ei ole koskaan virallisesti vahvistettu etukäteen. Edellä esitetyn perusteella ja koska tällaista arvoa ei ole koskaan vahvistettu etukäteen, kyseinen lauseke on osoittautunut tarpeettomaksi, joten katsotaan aiheelliseksi poistaa se eritelmästä.

Eritelmän 4 artiklassa olevat hedelmiä ”Pesca di Romagna” ja ”Nettarina di Romagna” koskevat kohdat

Jos hedelmiä, jotka voidaan merkitä SMM-tunnuksella ”Pesca di Romagna”, varastoidaan, on käytettävä kylmätekniikkaa. Kylmävarastojen kosteus- ja lämpötila-arvojen on oltava sellaiset, että erityiset laatuvaatimukset täyttyvät.

sekä

Jos hedelmiä, jotka voidaan merkitä SMM-tunnuksella ”Nettarina di Romagna”, varastoidaan, on käytettävä kylmätekniikkaa. Kylmävarastojen kosteus- ja lämpötila-arvojen on oltava sellaiset, että erityiset laatuvaatimukset täyttyvät.

on yhdistetty ja mukautettu seuraavasti:

Jos hedelmiä, jotka voidaan merkitä SMM-tunnuksella ”Pesca e Nettarina di Romagna”, varastoidaan, on käytettävä kylmätekniikkaa. Kylmävarastojen kosteus- ja lämpötila-arvojen on oltava sellaiset, että erityiset laatuvaatimukset täyttyvät.

Lisäksi tämä virke on siirretty tuote-eritelmän 8 artiklaan.

Tämä muutos vaikuttaa tiivistelmän 4.5 kohtaan, ja edellä oleva virke on sisällytetty yhtenäisen asiakirjan 3.5 kohtaan.

Yhteys maantieteelliseen alkuperään

Tiivistelmän 4.6 kohtaan sisältyvä yhteyttä alkuperään koskeva nykyinen kohta kuuluu seuraavasti:

”Maaperä- ja ilmasto-olosuhteiden erityispiirteet sekä tuotantoalueen toimijoiden ammattitaito tuottavat fysikaalis-kemiallisilta ja aistinvaraisilta ominaisuuksiltaan erinomaisia persikoita ja nektariineja, joita pidetään kaupan sekä kaikkialla Italiassa että Euroopassa Emilia Romagnan alueen tyypillisinä tuotteina. Tuotantoalueelle on ominaista tasankoilmasto, johon tosin vaikuttaa myös Adrianmeren läheisyys. Nimenomaan tällä alueella mitataan Emilia Romagnan korkeimmat keskimääräiset lämpötilat, eikä siellä esiinny juuri koskaan keväthallaa, joka saattaisi vahingoittaa hedelmiä. Hedelmien Pesca di Romagna ja Nettarina di Romagna merkitys Emilia Romagnassa liittyy ihanteellisten maaperä- ja ilmasto-olosuhteiden lisäksi myös yhteiskunta- ja tuotantorakenteisiin, jotka osaavat onnistuneesti hyödyntää näitä olosuhteita sekä maaperän ja työn kantamaa hedelmää. Alueella, jolla Pesca di Romagna ja Nettarina di Romagna -hedelmiä viljellään, on useita tuottajayhdistyksiä, jotka ovat organisoidusti perustaneet alueelle teknisesti huippuluokkaa olevia keräilykeskuksia. Alue on siinä määrin erikoistunut persikan- ja nektariinintuotantoon, että noin neljäsosa Italian kokonaistuotannosta on peräisin sieltä.”

on lisätty tuote-eritelmän 6 artiklaan ja on muotoiltu uudelleen seuraavasti:

”Maaperä- ja ilmasto-olosuhteiden erityispiirteet sekä tuotantoalueen toimijoiden ammattitaito tuottavat fysikaalis-kemiallisilta ja aistinvaraisilta ominaisuuksiltaan erinomaisia persikoita ja nektariineja, joita pidetään kaupan sekä kaikkialla Italiassa että Euroopassa Emilia Romagnan alueen tyypillisinä tuotteina. Tuotantoalueelle on ominaista tasankoilmasto, johon tosin vaikuttaa myös Adrianmeren läheisyys. Nimenomaan tällä alueella mitataan Emilia Romagnan korkeimmat keskimääräiset lämpötilat, eikä siellä esiinny juuri koskaan keväthallaa, joka saattaisi vahingoittaa hedelmiä. Hedelmien Pesca e Nettarina di Romagna merkitys Emilia Romagnassa liittyy ihanteellisten maaperä- ja ilmasto-olosuhteiden lisäksi myös yhteiskunta- ja tuotantorakenteisiin, jotka osaavat onnistuneesti hyödyntää näitä olosuhteita sekä maaperän ja työn kantamaa hedelmää. Alueella, jolla Pesca e Nettarina di Romagna -hedelmiä viljellään, on useita tuottajayhdistyksiä, jotka ovat organisoidusti perustaneet alueelle teknisesti huippuluokkaa olevia keräilykeskuksia. Lisäksi tällaisten tuottajaorganisaatioiden ja niiden organisointikyvyn ansiosta tuottajat ovat soveltaneet integroidun tuotannon tekniikoita vapaaehtoisesti koko alueella jo vuosien ajan. Nämä ympäristöystävälliset ja kuluttajien terveyden kannalta suotuisat tekniikat ovat nykyisin tavanomainen tuotantomenetelmä, joka edistää hedelmäntuotannon ympäristökestävyyttä. Alue on siinä määrin erikoistunut persikan- ja nektariinintuotantoon, että noin neljäsosa Italian kokonaistuotannosta on peräisin sieltä.”

Tämän muutoksen tarkoituksena on esittää yksityiskohtaisemmin, miten toimijoiden ammattitaito vaikuttaa lopputuotteeseen. Kyse on näin ollen sanamuodon muutoksista, jotka eivät vaikuta yhteyttä koskevan kohdan sisältöön.

Muutos koskee eritelmän 6 artiklaa, tiivistelmän 4.6 kohtaa ja yhtenäisen asiakirjan 5 kohtaa.

Merkinnät:

Tuote-eritelmän 8 artikla on jaettu sadonkorjuuta seuraavien vaiheiden selkeyttämiseksi kolmeen osioon, jotka koskevat varastointia, pakkaamista ja merkintöjä.

Varastointi

Varastointijärjestelyjä koskeva kohta (aiemmin tuote-eritelmän 4 artikla; vain nimi muutettu) on siirretty tähän artiklaan:

8.1. Varastointi Jos hedelmiä, jotka voidaan merkitä SMM-tunnuksella ”Pesca e Nettarina di Romagna”, varastoidaan, on käytettävä kylmätekniikkaa. Kylmävarastojen kosteus- ja lämpötila-arvojen on oltava sellaiset, että erityiset laatuvaatimukset täyttyvät.

Tämä muutos vaikuttaa tiivistelmän 4.5 kohtaan, ja edellä oleva virke on sisällytetty yhtenäisen asiakirjan 3.5 kohtaan.

Pakkaaminen:

Pakkausmenetelmien kuvaus on kirjoitettu uudelleen. Tuote-eritelmän 7 artiklan teksti

”EU:ssa sallitut pakkaustyypit, joita voidaan käyttää voimassa olevien sääntöjen mukaisesti, ovat: pahvista, puusta ja muovista** valmistetut 30 × 40 alustat*, joissa hedelmät ovat yhdessä kerroksessa; pahvista, puusta ja muovista** valmistetut 30 × 50 alustat*, joissa hedelmät ovat yhdessä kerroksessa; pahvista, puusta ja muovista** valmistetut 40 × 60 alustat*, joissa hedelmät ovat yhdessä kerroksessa; 20 × 30 alustat*, joissa hedelmät ovat yhdessä kerroksessa; yhden tai useamman hedelmän sisältävät sinetöidyt pakkaukset (rasiat, korit jne.). * Alustat ovat pakkauksia, joita käytetään myyntiyksiköiden, yksittäisten hedelmien ja/tai annospakkausten esillepanoon. Alustoilla olevien SMM-tuotteiden tunnistamiseksi pakkauksiin pakattujen hedelmien kokonaismäärästä vähintään 80 prosenttia on varustettava logolla. ** Kertakäyttöinen tai kierrätettävä muovi tyyppiä IFCO/STECO/CPR SYSTEM. Kaikki pakkaukset (alustoja lukuun ottamatta) on varustettava sinetillä siten, että sisältöä ei voida poistaa rikkomatta sinettiä.”

on muutettu seuraavaan muotoon:

”8.2. Pakkaukset Avoimissa pakkauksissa olevien SMM-tuotteiden tunnistamiseksi pakkauksiin pakattujen hedelmien kokonaismäärästä vähintään 70 prosenttia on varustettava tarralla. Jos hedelmissä ei ole tarroja, pakkaukset (esim. alustat ja korit) on sinetöitävä niin, ettei sisältöä voi poistaa rikkomatta pakkausta. Myyntipisteissä on myös sallittua myydä tuotetta irtotavarana pakkauksista, jotka on sinetöity tai joissa on tarrallisia hedelmiä edellyttäen, että tuotteella on oma myyntilohko tai laari, jossa on näkyvästi esillä tuote-eritelmässä edellytettyjä merkintöjä vastaavat tiedot.”

Muutos vastaa tarpeeseen yksinkertaistaa pakkausmuotojen kuvausta. Koska markkinoilla ja kuluttajilla on erilaisia tarpeita pakkausten koon ja tyypin suhteen ja koska aiemmin jotkin pakkausmuodot mainittiin vain esimerkkeinä, katsotaan asianmukaiseksi viitata nykyisen lainsäädännön nojalla sallittuihin pakkaustyyppeihin. Jos pakkaus on avoin, vähintään 70 prosentissa sen hedelmistä on oltava tarra, jotta kuluttaja saa selkeämpää tietoa; muutoin pakkauksen on oltava sinetöity. Lisäksi on täsmennetty, että tuotetta voidaan myydä loppukuluttajalle irtotavarana sinetöidyistä pakkauksista tai alustoista edellyttäen, että tuotteella on oma myyntilohko tai laari, jossa on näkyvästi esillä tuote-eritelmässä edellytettyjä merkintöjä vastaavat tiedot. Muutoksen myötä toimijat voivat myydä sinetöidyistä pakkauksista tai alustoista kuluttajan haluaman määrän hedelmiä. Se myös takaa, että kuluttaja edelleen saa oikeat tiedot ostohetkellä.

Muutos vaikuttaa tiivistelmän 4.8 kohtaan ja yhtenäisen asiakirjan 3.5 kohtaan.

Kaupanpitämisaika

Pesca di Romagna -persikkaa koskeva määräys:

”Tuote saatetaan markkinoille vuosittain 10. kesäkuuta ja 20. syyskuuta välisenä aikana.”

ja Nettarina di Romagna -nektariinia koskeva määräys:

”Tuote saatetaan markkinoille vuosittain 15. kesäkuuta ja 30. syyskuuta välisenä aikana.”

korvataan seuraavasti:

”Tuote saatetaan markkinoille 10. kesäkuuta alkaen.”

Katsottiin asianmukaiseksi mainita vain kaupanpitämisajan alkamispäivä (10.kesäkuuta) ja poistaa päättymispäivä. Muutos johtuu säässä viime vuosina tapahtuneista muutoksista, joiden vuoksi kaupanpitämisaika on pidempi, kuten myös siitä, että on otettu käyttöön uusia, myöhäisempiä lajikkeita.

Tämä muutos ei vaikuta tiivistelmään eikä yhtenäiseen asiakirjaan.

Merkinnät:

Merkinnät – sanamuodot:

Pesca di Romagna -persikan ja Nettarina di Romagna -nektariinin merkintöihin sisältyviä sanamuotoja on hieman mukautettu. Alkuperäisiä ohjeita:

”Pakkauksiin on merkittävä samankokoisin kirjaimin sanat ”Pesca di Romagna”, joita seuraa välittömästi ilmaisu ”Indicazione Geografica Protetta” (suojattu maantieteellinen merkintä) sekä lajikkeen nimi tässä järjestyksessä. Samassa näkökentässä on oltava pakkaajan nimi, toiminimi ja osoite sekä alkuperäinen nettopaino. Ilmaisu ”Indicazione Geografica Protetta” (suojattu maantieteellinen merkintä) ja sen kirjainlyhenne ”I.G.P. (SMM) voidaan toistaa missä tahansa kohdassa pakkausta tai pakkausmerkintää.”

sekä

”Pakkauksiin on merkittävä samankokoisin kirjaimin sanat ”Nettarina di Romagna”, joita seuraa välittömästi ilmaisu ”Indicazione Geografica Protetta” (suojattu maantieteellinen merkintä) sekä lajikkeen nimi tässä järjestyksessä. Samassa näkökentässä on oltava pakkaajan nimi, toiminimi ja osoite sekä alkuperäinen nettopaino. Ilmaisu ”Indicazione Geografica Protetta” (suojattu maantieteellinen merkintä) ja sen kirjainlyhenne ”I.G.P. (SMM) voidaan toistaa missä tahansa kohdassa pakkausta tai pakkausmerkintää.”

on muutettu seuraavasti:

”8.3. Merkinnät Pakkauksessa voi olla ilmaisu ”Pesca di Romagna” tai ”Nettarina di Romagna”, jota seuraa välittömästi ilmaisu ”Indicazione Geografica Protetta” (suojattu maantieteellinen merkintä) tai kirjainlyhenne ”I.G.P” (SMM) sekä lajikkeen nimi. Samassa näkökentässä on oltava pakkaajan nimi, toiminimi ja osoite. Ilmaisu ”Indicazione Geografica Protetta” (suojattu maantieteellinen merkintä) ja sen kirjainlyhenne ”I.G.P. (SMM) voidaan toistaa missä tahansa kohdassa pakkausta tai pakkausmerkintää.”

Näillä muutoksilla yksinkertaistetaan merkintäsääntöjä, sillä niistä poistetaan lainsäädännössä vaadittuja tietoja, kuten painon merkitseminen. Niiden ansiosta pakkaajat voivat myös mainita SMM:n nimen lisäksi hedelmän tyypin.

Muutos vaikuttaa tiivistelmän 4.8 kohtaan ja vastaavaan yhtenäisen asiakirjan 3.6 kohtaan.

Merkinnät – tavaramerkit

Tuote-eritelmän 8 artiklan tähän osioon on lisätty kohta, joka koskee tavaramerkkien käyttömahdollisuutta:

Nimiin, yritysten nimiin, yhteisömerkkeihin tai yksittäisiin tavaramerkkeihin viittaavia ilmaisuja ja/tai tunnuksia voidaan käyttää yhdessä ilmaisun ”IGP Pesca e Nettarina di Romagna” ja Euroopan unionin tunnuksen kanssa.

Tämä lisäys on tarpeen asiakkaiden ja kuluttajien tarpeiden (myös kaupallisten tarpeiden) huomioon ottamiseksi.

Muutos vaikuttaa yhtenäisen asiakirjan 3.6 kohtaan.

Merkinnät – muut edellytykset

Seuraavat kohdat on poistettu:

Jos Emilia Romagnan alueella tuotettu hedelmä ei täytä tämän tuote-eritelmän 6 artiklassa vahvistettuja vähimmäisvaatimuksia koon ja sokeripitoisuuden osalta, siinä ei saa olla suojattua maantieteellistä merkintää ”Pesca di Romagna” eikä mitään muutakaan maantieteellistä merkintää. Jos Emilia Romagnan alueella tuotettu hedelmä ei täytä tämän tuote-eritelmän 6 artiklassa vahvistettuja vähimmäisvaatimuksia koon ja sokeripitoisuuden osalta, siinä ei saa olla suojattua maantieteellistä merkintää ”Nettarina di Romagna” eikä mitään muutakaan maantieteellistä merkintää.

sekä

Vientiin tarkoitetuissa erissä on myös oltava merkintä ”Prodotto in Italia” (Tuotettu Italiassa).

Katsottiin asianmukaiseksi poistaa nimen käyttökielto vaatimustenvastaisissa tuotteissa, koska se on mainittu selkeästi jo edeltävissä artikloissa. Myös ilmaisu ”Prodotto in Italia” on lakisäänteinen vaatimus, joten sitä ei tarvitse jättää tekstiin.

Tämä muutos ei vaikuta tiivistelmään eikä yhtenäiseen asiakirjaan.

Merkinnät – jalostettavaksi tarkoitettu tuote

Tuote-eritelmän 8 artiklaan on lisätty seuraava kohta:

Jalostettavaksi tarkoitetut hedelmät voidaan toimittaa myös irtotavarana pakkauksissa, jotka ovat voimassa olevan lainsäädännön mukaisia ja joissa on asianmukaiset pakkausmerkinnät jalostettavaksi tarkoitetun SMM-tuotteen ”Pesca e Nettarina di Romagna” tunnistamiseksi ja jäljittämiseksi.

Koska on vahvistettu uusia sääntöjä, jotka koskevat jalostettavaksi tarkoitettuja hedelmiä, tuote-eritelmään on tarpeen lisätä myös vastaavat merkintävaatimukset oikean ja välittömän tunnistamisen varmistamiseksi.

Muutos vaikuttaa yhtenäisen asiakirjan 3.6 kohtaan.

MUU

Tarkistukset

Tuote-eritelmän 5 artiklan seuraavat virkkeet:

”5 artikla Pesca di Romagna -persikoiden tuotantoon soveltuvat persikkatarhat kirjataan rekisteriin, joka laaditaan, saatetaan ajan tasalle ja julkaistaan vuosittain. Nettarina di Romagna -nektariinien tuotantoon soveltuvat persikkatarhat kirjataan rekisteriin, joka laaditaan, saatetaan ajan tasalle ja julkaistaan vuosittain.”

sekä

”Emilia Romagnan alue vastaa sen tarkistamisesta, että 4 artiklassa vahvistetut tekniset ehdot täyttyvät. Jäljennöstä rekisteristä säilytetään kaikissa tuotantoalueeseen kuuluvissa kunnissa. Maa- ja metsätalous- sekä elintarvikeministeriö ilmoittaa rekisteröintiä, vuosittaisia tuotantoilmoituksia sekä tuotteiden varmennuksia koskevat menettelyt, joiden tarkoituksena on varmistaa, että kyseisellä maantieteellisellä merkinnällä varustettuja vuosittain hyväksyttäviä ja kaupan pidettäviä tuotteita valvotaan asianmukaisesti ja riittävästi.”

on poistettu, laadittu uudelleen ja korvattu tuote-eritelmän 7 artiklalla seuraavasti:

”7 artikla Tarkastukset Valvontaelin tarkistaa asetuksen (EU) N:o 1151/2012 36 ja 37 artiklan mukaisesti, että tuote noudattaa tuote-eritelmää. Valvontaelimeksi on valittu Check Fruit srl - Via dei Mille, 24 - 40121 Bologna - Italy, P. +39 051 649 4836, F. +39 051 649 4813 - info@checkfruit.it”

Tuote-eritelmän 7 artiklan on laadittu kokonaan uudelleen asetuksen (EU) N:o 1151/2012 7 artiklan g alakohdan mukaisesti.

Muutos vaikuttaa tiivistelmän 4.7 kohtaan muttei vaikuta yhtenäiseen asiakirjaan.

MUU

Artikloiden järjestys ja otsikot

Tuote-eritelmän artiklat ja sisältö on järjestelty uudelleen ja numeroitu asetuksen (EU) N:o 1151/2012 7 artiklan perusteella Jokaiseen artiklaan on lukemisen helpottamiseksi lisätty otsikko.

Ehdotettujen muutosten jälkeen artiklat ovat seuraavanlaiset:

— 1 artikla – Nimi

— 2 artikla – Tuotteen ominaisuudet

— 3 artikla – Tuotantoalue

— 4 artikla – Alkuperätodisteet

— 5 artikla – Tuotteen tuotantomenetelmä

— 6 artikla – Yhteys maantieteelliseen alueeseen

— 7 artikla – Tarkastukset

— 8 artikla – Varastointi, pakkaukset ja merkinnät

Niiden tuote-eritelmän kohtien yhdistäminen, jotka ovat samanlaisia molempien hedelmätyyppien osalta

Nykyisessä tuote-eritelmässä on kaksi erillistä asiakirjaa, joista toinen koskee Pesca di Romagna -persikkaa ja toinen Nettarina di Romagna -nektariinia. Molemmilla hedelmillä on monia samanlaisia seikkoja ja vaatimuksia, jotka toistetaan molemmissa asiakirjoissa. Tuote-eritelmää on näin ollen lukemisen helpottamiseksi ja tuote-eritelmän sääntöjen selkeyttämiseksi tiivistetty seuraavasti:

— kummankin hedelmän tuote-eritelmän 1, 3, 4, 5, 6, 7 ja 8 artiklat yhdistetään;

— 2 artiklassa säilytetään tuotetyyppikohtainen jako, jotta eri lajikeluettelot pysyvät erillään.

YHTENÄINEN ASIAKIRJA

”PESCA E NETTARINA DI ROMAGNA PGI”

EU-nro: PGI-IT-1535-AM02 – 15.9.2020

SAN ( ) SMM (X)

1. [SAN:n tai SMM:n] nimi tai nimet

”Pesca e Nettarina di Romagna”

2. Jäsenvaltio tai kolmas maa

Italia

3. Maataloustuotteen tai elintarvikkeen kuvaus

3.1. Tuotelaji [liitteen XI mukaisesti]

Luokka 1.6 – Hedelmät, vihannekset ja viljat sellaisenaan tai jalostettuina

3.2. Kuvaus 1 kohdassa nimetystä tuotteesta

Merkintä ”Pesca e Nettarina di Romagna” viittaa yksinomaan seuraavien persikkalajikkeiden hedelmiin:

Persikka:

Varhaiset keltaiset lajikkeet:

Bordò, Coraline (tai Monco), Crimson Lady, Dixired, Flavorcrest, Maycrest, Merril Gem Free 1, Rich May, Royal Gem, Royal Glory, Royal Majestic, Royal Time, Ruby Rich, Sagittaria, Spring Lady, Sprinbelle, Springcrest, Sugar Time;

Keskimyöhäiset ja myöhäiset keltaiset lajikkeet:

Azurite, Corindon, Diamond Princess, Elegant Lady, Fayette, Glohaven, Grenat, Maria Marta, Mercil (tai O’Henry), Plusplus, Redhaven, Rich Lady, Rome Star, Royal Estate, Royal Jim, Royal Lee, Royal Pride, Royal Summer, Royal Sweet, Summer Rich, Suncrest, Sweet Dream, Sweet Henry, Symphonie, Vista Rich, Zainori (tai Kaweah), Zee Lady;

Varhaiset valkoiset lajikkeet:

Greta, Iris Rosso, Monsolle, Patty;

Keskimyöhäiset ja myöhäiset valkoiset lajikkeet:

Duchessa d’Este, Ivory Sun, Maria Bianca, Maura, Regalsnow (tai Maperla), Rosa del West, Rossa di San Carlo, Star Princess, Snow Lady, Tendresse (tai Joulie), Zaidaso (tai Kewina).

Nektariini:

Varhaiset keltaiset lajikkeet:

Alice, Ambra, Ara, Big Haven, Carene, Early Sungrand, Extreme Beauty, Gartairo, Garofa, Laura, Maillara (tai Big Bang), Maria Emilia, Maygrand, Nectaprima, Noracila, Rebus 028, Weimberger;

Keskimyöhäiset ja myöhäiset keltaiset lajikkeet:

Alma, Alma 2, Alexa, Amiga, Alitop, August Red, Big Top (tai Zaitabo), Diamond Ray, Dorabelle, Doracile, Dulcis, Dulciva, Early Zee, Fairlane, Fantasia, Febe, Flavortop, Gea, Guerriera, Honey Blaze, Honey Glo, Honey Kist, Honey Royale, Indipendence, Lady Erika, Late Fair, Luciana, Maria Aurelia, Maria Carla, Maria Laura, Max, Max 7, Monrené, Morsiani 60, Morsiani 90, Nectareine, Nectaross, Orine, Orion, Pit Lane, Pit Stop, Red Fair, Romagna Big, Romagna Giant, Romagna Gold, Romagna Lady, Romagna Queen, Romagna Summer, September Bright, Spring Red, Stark Red Gold, Sweet Lady, Sweet Red, Venus, Western Red;

Varhaiset valkoiset lajikkeet:

Caldesi 2000, Garcica, Romagna Red, Romagna Star, Silver King, Turquoise;

Keskimyöhäiset ja myöhäiset valkoiset lajikkeet:

Caldesi 2020, Maillarmagie (tai Magique), Majestic Pearl, Nectarmagie, Nectaperle, Romagna 3000, Romagna Bright, Romagna Sweet, Romagna Top, Silver Giant, Silver Star, Sandine, Tourmaline, Zephyr.

Pesca e Nettarina di Romagna -tuotteen tuotannossa on sallittua käyttää muita lajiketutkimuksista saatuja persikkalajikkeita, jos kokeellisella ja asiakirja-aineistolla osoitetaan, että tuotteen tuotantomenetelmä ja hedelmän laatuominaisuudet ovat tämän tuote-eritelmän mukaiset. Tällaisten lajikkeiden käytöstä Pesca e Nettarina di Romagna -tuotteen tuotantoon on ilmoitettava ennakolta maa- ja metsätalous- sekä elintarvikeministeriölle, joka voi tätä varten pyytää teknistä lausuntoa tarkastuslaitokselta tai muulta elimeltä.

Laatuominaisuudet

Kulutukseen saatettaessa Pesca e Nettarina di Romagna -hedelmillä on oltava seuraavat ominaisuudet:

Varhaiset keltaiset ja valkoiset lajikkeet

— Vähimmäiskoko A: vähimmäishalkaisija 67 mm, mikä vastaa 135 gramman vähimmäispainoa;

— Sokeripitoisuus: (Brix-asteikolla mitattuna) vähintään 9,5;

— Epikarppi ja muoto vastaavat asianomaisten lajikkeiden keskiarvoja.

Keskimyöhäiset ja myöhäiset keltaiset ja valkoiset lajikkeet

— Vähimmäiskoko A: vähimmäishalkaisija 67 mm, mikä vastaa 135 gramman vähimmäispainoa;

— Sokeripitoisuus: (Brix-asteikolla mitattuna) vähintään 11;

— Epikarppi ja muoto vastaavat asianomaisten lajikkeiden keskiarvoja.

Hedelmiä voidaan käyttää myös jalostukseen.

Lisäksi ja yksinomaan jalostettaessa on mahdollista käyttää myös hedelmiä, jotka täyttävät kaikki tuote-eritelmän vaatimukset lukuun ottamatta niitä, jotka koskevat hedelmien kokoa ja muotoa. Myös vähäinen pintavaurio on sallittua, jos se ei vaikuta hedelmien laatuun ja säilyvyyteen. Tällaisia hedelmiä ei saa myydä loppukuluttajalle.

3.3. Rehu (vain eläinperäiset tuotteet) ja raaka-aineet (vain jalostetut tuotteet)

–

3.4. Erityiset tuotantovaiheet, joiden on tapahduttava yksilöidyllä maantieteellisellä alueella

Kaikkien MMM-merkinnän saaneiden Pesca e Nettarina di Romagna -hedelmien tuotantovaiheiden sadonkorjuuseen asti on tapahduttava yksinomaan 4 kohdassa yksilöidyllä maantieteellisellä alueella.

3.5. Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Jos hedelmiä, jotka voidaan merkitä SMM-tunnuksella ”Pesca e Nettarina di Romagna”, varastoidaan, on käytettävä kylmätekniikkaa. Kylmävarastojen kosteus- ja lämpötila-arvojen on oltava sellaiset, että erityiset laatuvaatimukset täyttyvät.

Avoimissa pakkauksissa olevien SMM-tuotteiden tunnistamiseksi pakkauksiin pakattujen hedelmien kokonaismäärästä vähintään 70 prosenttia on varustettava tarralla.

Jos hedelmissä ei ole tarroja, pakkaukset (esim. alustat ja korit) on sinetöitävä niin, ettei sisältöä voi poistaa rikkomatta pakkausta.

Myyntipisteissä on myös sallittua myydä tuotetta irtotavarana pakkauksista, jotka on sinetöity tai joissa on tarrallisia hedelmiä edellyttäen, että tuotteella on oma myyntilohko tai laari, jossa on näkyvästi esillä tuote-eritelmässä edellytettyjä merkintöjä vastaavat tiedot.

3.6. Tuotteen, johon rekisteröity nimi viittaa, merkitsemistä koskevat erityiset säännöt

Pakkauksessa voi olla ilmaisu ”Pesca di Romagna” tai ”Nettarina di Romagna”, jota seuraa välittömästi ilmaisu ”Indicazione Geografica Protetta” (suojattu maantieteellinen merkintä) tai kirjainlyhenne ”I.G.P” (SMM) sekä lajikkeen nimi. Samassa näkökentässä on oltava pakkaajan nimi, toiminimi ja osoite.

Ilmaisu ”Indicazione Geografica Protetta” (suojattu maantieteellinen merkintä) ja sen kirjainlyhenne ”I.G.P. (SMM) voidaan toistaa missä tahansa kohdassa pakkausta tai pakkausmerkintää.

Nimiin, yritysten nimiin, yhteisömerkkeihin tai yksittäisiin tavaramerkkeihin viittaavia ilmaisuja ja/tai tunnuksia voidaan käyttää yhdessä ilmaisun ”IGP Pesca e Nettarina di Romagna” ja Euroopan unionin tunnuksen kanssa.

Jalostettavaksi tarkoitetut hedelmät voidaan toimittaa myös irtotavarana pakkauksissa, jotka ovat voimassa olevan lainsäädännön mukaisia ja joissa on asianmukaiset pakkausmerkinnät jalostettavaksi tarkoitetun SMM-tuotteen ”Pesca e Nettarina di Romagna” tunnistamiseksi ja jäljittämiseksi.

4. Maantieteellisen alueen tarkka rajaus

Hedelmien Pesca e Nettarina di Romagna tuotantoalue käsittää persikanviljelyyn soveltuvat Emilia Romagnan alueet, ja se määritellään seuraavasti:

1) Seuraavat kunnat Ferraran maakunnassa: Argenta, Cento, Codigoro, Copparo, Ferrara, Fiscaglia – loc. Massa Fiscaglia, Poggio Renatico, Portomaggiore, Terre del Reno – loc. S. Agostino, Tresignana – loc. Tresigallo, Voghiera.

2) Seuraavat kunnat Bolognan maakunnassa: Borgo Tossignano, Budrio, Casalfiumanese, Castel Guelfo di Bologna, Castenaso, Fontanelice, Granarolo dell’Emilia, Imola, Medicina, Minerbio, Molinella, Mordano.

3) Seuraavat kunnat Forlì-Cesenan maakunnassa: Bertinoro, Castrocaro Terme e Terra del Sole, Cesena, Cesenatico, Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliana, Montiano, Predappio, Roncofreddo, Savignano sul Rubicone.

4) Seuraavat kunnat Ravennan maakunnassa: Alfonsine, Bagnacavallo, Bagnara di Romagna, Brisighella, Casola Valsenio, Castel Bolognese, Cervia, Conselice, Cotignola, Faenza, Fusignano, Lugo, Massa Lombarda, Ravenna, Riolo Terme, Russi, Sant’Agata sul Santerno, Solarolo.

5) Seuraavat kunnat Riminin maakunnassa: Santarcangelo di Romagna.

5. Yhteys maantieteelliseen alueeseen

Maaperä- ja ilmasto-olosuhteiden erityispiirteet sekä tuotantoalueen toimijoiden ammattitaito tuottavat fysikaalis-kemiallisilta ja aistinvaraisilta ominaisuuksiltaan erinomaisia persikoita ja nektariineja, joita pidetään kaupan sekä kaikkialla Italiassa että Euroopassa Emilia Romagnan alueen tyypillisinä tuotteina. Tuotantoalueelle on ominaista tasankoilmasto, johon tosin vaikuttaa myös Adrianmeren läheisyys. Nimenomaan tällä alueella mitataan Emilia Romagnan korkeimmat keskimääräiset lämpötilat, eikä siellä esiinny juuri koskaan keväthallaa, joka saattaisi vahingoittaa hedelmiä. Hedelmien Pesca e Nettarina di Romagna merkitys Emilia Romagnassa liittyy ihanteellisten maaperä- ja ilmasto-olosuhteiden lisäksi myös yhteiskunta- ja tuotantorakenteisiin, jotka osaavat onnistuneesti hyödyntää näitä olosuhteita sekä maaperän ja työn kantamaa hedelmää. Alueella, jolla Pesca e Nettarina di Romagna -hedelmiä viljellään, on useita tuottajayhdistyksiä, jotka ovat organisoidusti perustaneet alueelle teknisesti huippuluokkaa olevia keräilykeskuksia. Lisäksi tällaisten tuottajaorganisaatioiden ja niiden organisointikyvyn ansiosta tuottajat ovat soveltaneet integroidun tuotannon tekniikoita vapaaehtoisesti koko alueella jo vuosien ajan. Nämä ympäristöystävälliset ja kuluttajien terveyden kannalta suotuisat tekniikat ovat nykyisin tavanomainen tuotantomenetelmä, joka edistää hedelmäntuotannon ympäristökestävyyttä. Alue on siinä määrin erikoistunut persikan- ja nektariinintuotantoon, että noin neljäsosa Italian kokonaistuotannosta on peräisin sieltä.

Tuote-eritelmän julkaisutiedot

Tuote-eritelmän teksti on saatavilla kokonaisuudessaan seuraavassa osoitteessa: http://www.politicheagricole.it/flex/cm/pages/ServeBLOB.php/L/IT/IDPagina/3335”

tai

menemällä suoraan maatalous-, elintarvike- ja metsätalousministeriön verkkosivustolle (www.politicheagricole.it) ja valitsemalla ensin ”Qualità” (ylhäällä oikealla), sen jälkeen ”Prodotti DOP IGP STG” (vasemmassa reunassa) ja lopuksi ”Disciplinari di Produzione all’esame dell’UE”.

(1) EUVL L 343, 14.12.2012, s. 1.